– А яшчэ бацька любіў дакладнасць і ўпарадкаванасць ва ўсім, – дадае Наталля. – Кожны фотаздымак, кожны артыкул, кожны сшытак у яго падпісаны. Нават запісы, якія ён вёў, калі быў старшынёй калгаса, зроблены акуратна і дакладна. Уявіце, як зараз нам, калі яго ўжо няма і няма ў каго спытацца, зручна знаходзіць падпісаныя сшыткі, фотаздымкі. Кожную сваю кнігу ён таксама падпісваў персанальна таму, каму дарыў, і абавязкова прысвячаў цёплыя словы.